
Metodele de investigare folosite au fost atât clasice (examen radiologic - 
Rx abdominală simplă, Rx torace, irigografie, urografie) cât și cele mai 
moderne, cum ar fi: ecografia, tomografia computerizată și RMN. Aceste 
metode imagistice moderne au îmbunătățit vizibil diagnosticarea acestei 
afecțiuni. De altfel, se poate spune că datorită folosirii acestor investigaţii s-au 
depistat și tratat cazurile din stadiul evolutiv II și III ceea ce până la momentul 
respectiv nu a fost posibil. 


În continuare vom face câteva consideraţii asupra fiecărui tip de 
investigaţie care se poate folosi: 


a. Radiografia simplă, poate evidenția per primam tumori la nivelul 
toracelui și abdomenului. Masa tumorală este de obicei fusiformă, bine 
circumscrisă și poate să prezinte în interior calcificări de dimensiuni mici; 
însoţită de eroziuni costale, lărgirea spaţiului paraspinal datorată extensiei 
retrocrurale și creșterea dimensiunilor orificiului intervertebral în cazul 
extensiei interspinale. Dacă localizarea neuroblastomului este toracică, 
radiografia are sensibilitate de 100% în sugerarea diagnosticului. Metastazele 
pot fi sugestive în cazul unui ficat cu dimensiuni crescute și se evidenţiază pe 
radiografia simpla la nivelul ariei dureroase. Metastazele pulmonare sunt rare 
și tardive în evoluţia neuroblastomului, iar radiografiile pulmonare sunt făcute 
de rutină. 


b. Urografia intravenoasă: în ultima perioadă este considerată ca fiind o 
tehnică relativ depășită în diagnosticul pozitiv al neuroblastomului, putând fi 
folosită eventual pentru un diagnostic diferenţial. 


c. Proceduri invazive: 


Procedurile invazive sunt reprezentate în această etapă de tomografia 
computerizată - CT toracic, abdominal, și osos, rezonanţă magnetică 
nucleară și scintigrafia osoasă. Combinația ecografie - CT scan toracic sau 
abdominal permit detectarea și în același timp evaluarea tumorii. RMI este 
foarte importantă pentru detectarea extensiei interspinale. CT osos, 
scintigrafia osoasă și scintigrafia specifică cu MIBG131 (meta iod benzyl 

guanidine) sunt metode deosebit de sensibile pentru diagnosticul 
metastazelor osoase. 


- Tomografia computerizată este metoda cea mai utilă în evaluarea 
tumorilor solide la copil. Oferă acuratețe și sensibilitatea mare în evaluarea 
dimensiunilor, localizării, structurii interne, relaţiilor cu vasele importante, 
compresiilor și invaziei locale, ceea ce ajută la stabilirea prognosticului de 
rezecabilitate. Poate face diferenţa între leziuni de tip chistic și leziuni solide. 
Și este de asemenea foarte utilă pentru evidenţierea calcificărilor și a 
structurilor osoase învecinate. 


Tomografia computerizată care este redată în continuare prezintă 
următoarele aspecte: 


Colecția dr. Tania Butufei - Șef Serviciu Radiologie - Spitalul Clinic Central de Urgenţă 
pentru Copii „,Grigore Alexandrescu" 

masa tumorală gigantă care ocupă hemiabdomenul stâng, bombând 
sub peretele abdominal, cu punct de plecare glanda suprarenală 
stângă; 

dimensiunile tumorii sunt 13,2/10,5/14 cm; 

este neregulat conturată; 

are structură neomogenă, prezentând structuri mixte, arii întinse 
necrotice, zone hemoragice și multiple calcificări; este neomogen, 
iodofilă; 

are polul superior situat între lobul stâng hepatic, stomac și peretele 
abdominal, iar polul inferior situat între marginea inferioară a 
rinichiului stâng și mușchiul psoas stâng; 

- formațiunea depășește linia mediană, comprimă și deplasează 
grupul vascular mezenteric, trunchiul celiac, venele portă și splenică, 
aorta abdominală, artera și vena renală stângă; 

- comprimă și deplasează ficat, splină, stomac, anse intestinale și 
rinichi stâng; nu se pot face aprecieri privind pancreasul datorită 
dimensiunilor tumorii; 

- aspect neomogen al venei cave inferioare; ambii rinichi cu secreție 
și excreţie prezentă. 


masă tumorală cu calcificări multiple. 

Ultrasonografia - are avantaje mari față de CT, în special la copii, oferind 
imagini mai sugestive. O examinare minuțioasă poate oferi imagini anatomice 
excelente ale neuroblastomului și relaţii cu privire la structurile anatomice și 
vasele sangvine încunjurătoare. Din punct de vedere sonografic cele mai 
multe neuroblastoame au structura heterogenă cu arii de ecogenitate 
crescută în 77 - 100% din cazuri. Aceasta se explică prin creșterea densităţii 
celulare în structura acestor tumori. Calcificările se întâlnesc în procent 
ridicat. Recent Doppler-ul color combinat cu procesarea computerizată a 
imaginilor este utilizat în descrierea calitativă și cantitativă a vascularizaţiei 
tumorale. Limfadenopatia malignă poate fi diagnosticată cu o specificitate de 
97% utilizând această metodă. Neuroblastoamele chistice sunt rare și sunt 
localizate aproape exclusiv la nivelul glandei suprarenale. În cazul noului 
născut este greu de diferențiat un neuroblastom necrotic-hemoragic de o 
hemoragie localizată în glanda suprarenală dar diagnosticul diferenţial se 
poate face prin examinarea ultrasonografică a ficatului (prezenţa posibilă a 
unor imagini hipoecogene în cazul metastazelor ce însoțesc un neuroblastom 
stadiul 4) și prin repetarea examenului ultrasonografic al masei suprarenale la 
intervale scurte. Ultrasonografia este neinvazivă, nedureroasă, bine tolerată și 
de multe ori suplinește CT. Precizează organul de origine al masei tumorale, 
extensia tumorii, dimensiunile și evaluează răspunsul la terapie. Oferă date 
referitor la regresia sau recurența tumorii, pecum și relaţiile cu organele 
înconjurătoare, în special ficatul, rinichii și coloana vertebrală. Se decelează 
deasemenea  adenopatiile satelite şi  metastazele hepatice. Prezintă 
posibilitatea de stabilire a relaţiilor între tumora și vasele abdominale mari. 
Acest element este foarte important în stabilirea diagnosticului, 
monitorizarea tratamentului ș de asemenea și a indicaţiei chirurgicale. Unul 
din impedimentele obţinerii unei imagini corespunzătoare ultrasonografice 
este agitația marcată a copiilor cu neuroblastom datorată cantităţii crescute 
de catecolamine secretată de tumoră și care de altfel face parte din tabloul 
clinic. Pentru a depăși această problemă, se care de altfel face parte din 
tabloul clinic. Pentru a depăși această problemă, se recomandă repetarea 
examinării la câteva zile după internare. 

În continuare sunt prezentate câteva imagini ultrasonografice de 
neuroblastom cu localizare abdominală din colecția prof. Dr. Coriolan 
Ulmeanu. 

Foto nr. 1 (Colecţie prof. Dr. Coriolan Ulmeanu, Spitalul Clinic de Urgenţă 
pentru Copii „Grigore Alexandrescu") 

Foto nr. 2 (Colecţie prof. Dr. Coriolan Ulmeanu, Spitalul Clinic de Urgenţă pentru 
Copii "Gr. Alexandrescu") 

Foto nr. 3 (Colecția prof. Dr. Coriolan Ulmeanu, Spitalul Clinic de Urgență 
pentru Copii "Gr. Alexandrescu") 

Foto nr. 4 (Colecţie prof. Dr. Coriolan Ulmeanu, Spitalul Clinic de Urgenţă 
pentru Copii "Gr. Alexandrescu") 


Echografiile redate mai sus prezintă o formaţiune tumorală rotundă cu 
dimensiune de 6/6 cm, cu intensitate bine delimitată, cu aspect 
parenchimatos, situată paravertebral drept, venind în contact cu rinichiul 
drept pe care îl comprimă. În interiorul acestei formaţiuni se observă mici 


zone de necroză și calcificări. 
T T a oe 


v 


i rR S Die t 
Neuroblastom de suprarenală stângă, - masă tumorală bine circumscrisă cu calcificări 


Neuroblastom - masă hiperecogenă cu multe calcificări cu localizare paraaortică. 

Rezonanța magnetică nucleară - este considerată noninvazivă, 
nedureroasă și foarte bine tolerată de copii, fără a folosi radiaţii ionizante. Nu 
poate detecta calcificările tumorale, dar oferă date mult mai clare decât CT 
despre realaţiile între masele tumorale și structurile vasculare înconjurătoare. 
Este o tehnică de încredere în diferenţierea neuroblastomului și a 
ganglioneuroblastomului (suprafaţă slab conturată) de ganglioneurinom 
(suprafaţă bine conturată). De asemenea este metoda de elecție în 
diagnosticul neuroblastomului cervical și toracic putând oferi date despre 
extensia intra și extra-spinală a maselor paravertebrale. O atenţie specială 
merită acordată capacităţii rezonanţei magnetice nucleare de a demonstra 
afectarea măduvei osoase chiar și la copii asimptomatici. Au fost evidenţiate 
două tipuri de afectare a măduvei osoase la copii cu neuroblastom: leziuni de 
tip nodular și leziuni cu afectare difuză. 


Întrucât nu se poate acuza doar lipsa din dotare a unei aparaturi 
performante, trebuie amintit că mulţi pacienţi au ajuns în servicii de 
specialitate în stadii evolutive tardive și datorită lipsei uneor controale 
medicale generale periodice, precum și lipsei de experienţă în domeniu a unor 
medici din rețeaua sanitară care nu au recunoscut afecțiunea respectivă. 


Referitor la tratamentul pacieţilor din lotul studiat, sigur că majoritatea 
au beneficiat de intervenţie chirurgicală prin care s-a încercat extirparea în 
proporţie cât mai mare de la început, a formaţiunii tumorale și a ganglionilor 
aferenţi. Trebuie subliniat că rezultatele bune obţinute s-au datorat în mare 
măsură și dzvoltării chimio și radioterapiei. Astfel. apariţia unor noi scheme de 
tratament chimioterapic cum ar fi: CPM + DOX sau CDDP + VEM 26 + DOX, au 
făcut posibile vindecări la pacienţi la stadiul IIl sau reconvertiri a unor tumori 
inițial nerezecabile la tumori la care s-a putut interveni chirurgical cu rezultate 
favorabile. 


Totodată s-a evidenţiat necesitatea monitorizării pacienţilor și după 
terminarea tratamentului, atât prin examen clinic, radiologic, și markeri 
biologici, pentru a se putea acționa în timp util în cazul în care apar recidive 
sau metastaze la diferite nivele. De altfel, o creștere a valorii markerilor 

biologici constituie un semnal de alarmă, pentru posibila apariţie a 
metastazelor. 


Datele despre supraviețuirea globală (la 6 luni -78%, la 1 an 66%, la 2 ani 
36%, peste 2 ani 33%) arată că deși nu întotdeauna baza materială a fost 
optimă, rezultatele au fost multumitoare datorită aplicării în protocolul de 
tratament pe lângă chirurgie, chimioterapie și rar radioterapie. 


Mortalitatea globală (la 6 luni 15%, la 1 an 30%, la 2 ani 54%, peste 2 ani 
60%) s-a datorat atât stării biologice precare a pacienţilor (în special a celor cu 
stadiul IV și V S), precum și a existenţei în anumite cazuri a unei boli 
progresive, cu o creștere extrem de rapidă a masei tumorale și apariţia de 
metastaze în special cu localizare cerebrală, cazuri la care chimioterapia este 
mai puţin eficientă. 


In studiul efectuat s-a luat în considerare și rolul extrem de important al 
oncogenei N-myc. Astfel, în boala non-metastazică a sugarului, oncogena N- 
myc amplificată are o valoare discriminatorie, semnificativă, în special în 
stadiul III. 


Prognosticul acestor pacienţi este divizat în două grupuri în funcţie de 
oncogena N-myc amplificată, după cum urmează: 


a) - tumorile fără oncogenă N-myc amplificată sunt asociate cu o rată de 
supraviețuire de 85% 


b) - tumorile cu oncogenă N-myc amplificată sunt asociate cu o rată de 
supraviețuire de 0 - 30% 


În studiul efectuat, s-a luat în considerare și folosirea acidului 13 - cis - 
retinoic, constatându-se că în combinaţie cu chimioterapia sau după 
efectuarea acesteia, acționează împotriva progresiei tumorii solide, deci are 
un rol important inclusiv în reconversia tumorală. De asemenea s-a observat 
că este important și în prevenirea tumorii secundare. 


De altfel, examene ale acidului 13 - cis - retinoic au demonstrat că există 
un răspuns favorabil și în cazul unor metastaze ale măduvei. S-a stabilit că 
doza optimă de administrare a acidului13 - cis - retinoic este de 45mg/m2/zi. 
Desigur, că și în cazul acidului 13 - cis - retinoic există efecte adverse de tipul: 

conjuctivită, uscăciune a tegumentelor și mucoaselor și hipertrigliceridemie. 
Cu toate acestea efectul său rămâne benefic și trebuie luat în considerare. 


Totodată așa cum s-a enunțat pe parcursul lucrării s-a avut în vedere și o 
altă oncogenă și anume HERR-2-neu (care a fost determinată la 5 pacienţi din 
lotul B) care are o contribuţie importantă la stabilirea prognosticului 
pacienţilor cu neuroblastom. De altfel, studiul asupra activitații acestei 
oncogene, a determinat și apariția unui nou medicament denumit 
HERCEPTIN, folosit în tratamentul mai multor afecţiuni maligne (cancer 
mamar, al vezicii urinare, neuroblastom). 


Un alt element de care trebuie ţinut seamă, mai ales în evaluarea 
postoperatorie a pacientului, este Carboplatina. Dozarea acesteia oferă date 
prospective despre funcţia renală a pacienţilor cu neuroblastom. Astfel, s-a 
ajuns la concluzia că există o relaţie strânsă între concentraţia de Carboplatină 
și trombocitopenia care apare la pacienţii cu neuroblastom care au fost tratați 
cu o schemă care cuprinde Carbaplatin, Vincristine, Etoposide și 
Ciclofosfamidă. 


Revenind la tratamentul chirurgical, trebuie discutat despre tipuri de 
incizii folosite cât și despre incidentele și accidentele care pot apare în timpul 
intervenţiei chirurgicale. Vom aminti câteva elemente referitoare la abordul 
neuroblastomului cu localizare abdominală. Ca tipuri de incizii s-a folosit fie 
laparatomie xifo-subombilicală, fie incizia transversală la nivelul flancului 
abdominal. În cazul în care neuroblastomul își are originea la nivelul glandei 
suprarenale se încearcă disecţia și extirparea formaţiunii tumorale în 
totalitate dar fără a se leza rinichiul de partea respectivă. În timpul disecţiei 
tumorii trebuie avută mare atenţie la aorta abdominală și la vena cavă de 
partea respectivă, precum și la vena renală de aceiași parte întrucât de regulă 
formațiunea tumorală este intim aderentă de aceste elemente vasculare. De 
asemenea trebuie avut grijă și să nu se lezeze artera mezenterică superioară. 
Pentru ca intervenţia chirurgicală să fie făcută correct, trebuie extirpaţi și 
ganglionii infarenal și lomboaortici. Se extirpă de asemenea și lanţul 
ganglionar limfatic suprarenal. Există și cazuri în care tumora afectează atât 
glanda suprarenală în întregime cât și rinichiul de partea respectivă având 
invadaţi gaglioni din hilul renal. În această situaţie se poate recurge și la 

nefrectomie ca o completare a intervenţiei de extirpare a tumorii dar numai 
dacă examenul urografic și/sau tomografia computerizată au evidenţiat că 
funcţia rinichiului controlateral este normală. 


Pentru localizarea toracică calea de abord de elecţie a fost toracotomia 
postero-laterală în spaţiul intercostal V -VI. 


La toţi pacienţii s-a folosit în vederea hemostazei și uneori a disecţiei 
electrocauterul. Disecţia tumorii a fost mai mult sau mai puţin dificilă în 
funcţie de dimensiunile acesteia precum și de tipul histologic. Astfel în cazul 
tumorilor de dimensiuni foarte mari, care înglobau în țesutul tumoral artera și 
vena pulmonară, nu s-a putut realiza de cele mai multe ori exereza întregii 
tumori dar s-a rezecat țesutul tumoral cât mai mult posibil (debulking). 


Trebuie să menţionăm referitor la tipul histologic al tumorii că dificultăți 
mai mari s-au întâlnit în cazul ganglioneurinomului, tumoră cu o consistenţă 
extrem de dură și intim aderentă de țesuturile de vecinătate de care se disecă 
cu mare greutate. In cazul sângerărilor difuze pentru hemostază s-au folosit 
folii Tahocomb, evitându-se astfel una din principalele complicaţii și anume 
hemoragia. 


In cazul în care formațiunea tumorală atât în localizarea toracică cât și în 
localizarea abdominală, se suprapune peste coloana vertebrală astfel încât 
țesutul tumoral pătrundea în găurile de conjugare, tumora a fost extirpată 
doar în proporţia în care nu exista pericolul producerii unor leziuni nervoase. 


Menţionăm că în toate intervenţiile chirurgicale efectuate s-a realizat 
drenajul cavităţii toracice sau abdominale în funcţie de localizarea tumorii. 
Trebuie subliniat că intervenţia chirurgicală pentru extirparea unui 
neuroblastom are un grad ridicat de dificultate întrucât această tumoră de 
origine nervoasă, se dezvoltă de regulă în imediata vecinătate a coloanei 
vertebrale, în zone extrem de bine vascularizate și are raporturi intime cu 
organele de vecinătate, pe care uneori prin procesul de contiguitate le poate 
transforma neoplazic. 


Cu toate acestea în lotul studiat nu au apărut complicaţii intraoperatorii 
majore care să aibă ca deznodământ exitusul pacientului. 

Ca și complicaţii intraoperatorii înafară de hemoragie care a fost amintită 
mai pot apare leziuni de ansă intestinală sau de organe parenchimatoase 
(ficat, rinichi, splină), toate acestea datorându-se raporturilor intime cu 
formațiunea tumorală. 


Complicaţiile postoperatorii precoce au fost în 2 cazuri supurațţia 
parietală și în 3 cazuri (în care tabloul biologic al pacientului era precar) 
evisceraţția. Supuraţia parietală a fost rezolvată prin evacuarea colecţiei 
urmată de pansamente zilnice și tratament antibioterapic. Cele 3 evisceraţii 
au apărut la pacienţi din grupa de vârstă 0 - 4 ani, la circa 5 - 6 zile de la data 
intervenţiei chirurgicale și au fost tratate prin montarea unor inele Petrică- 
Georgescu, rezultatul fiind favorabil. 


Referitor la complicațiile la distanță acestea au apărut la pacienţi cu 
neuroblastom cu localizare abdominală și au fost de tip ocluzie intestinală. 
Pacienţii cu această complicaţie au fost în număr de 4,2 din grupa de vârstă O 
- 4 ani și doi din grupa de vârstă 9 - 14 ani. Diagnosticul s-a pus atât clinic 
(vărsături, meteorism abdominal, oprirea tranzitului intestinal pentru gaze și 
materii fecale) cât și imagistic (Rx abdominală simplă - nivele hidroaerice, 
tuburi de orgă, ecografie - anse dilatate cu conţinut lichidian). 


Toate aceste cazuri au fost rezolvate chirurgical practicându-se 
visceroliză. Evoluţia postoperatorie a fost favorabilă. 


Pacienţii care au făcut chimioterapie, în general au suportat bine 
tratamentul. Au fost înregistrate trombocitopenii pasagere, greţuri și uneori 
vărsături, dar cu un tratament adecvat aceste efecte secundare au putut fi 
stăpânite. 


În puţine cazuri a fost necesară administrarea de factori de stimulare a 
coloniilor granulocitare. 


Rezultatele obținute în lotul B ne îndreptăţesc să afirmăm că numai o 
bună colaborare între chirurg, anatomopatolog și oncopediatru poate asigura 
în condiţii optime controlul corect al afecțiunilor oncologice. 

